SMB Norge: Fare for konkurs hos 4 av 10 småbedrifter i landet.

Spørreundersøkelsen er gjennomført blant medlemsbedriftene i SMB Norge i perioden 17. til 18. mars 2020. Totalt antall besvarelser er 1017 bedrifter.

**HOVEDFUNN FRA UNDERSØKELSEN**

* **SMB bedriftenes forsterker inntrykket av krisen i bedrifts-Norge, og faren for et ras av nye konkurser.**
* Mer enn 6 av 10 bedrifter (63%) svarer at bedriftens økonomiske situasjon blir verre om 1 måned. I tillegg er 1 av 4 usikre.
* 1 av 4 bedrifter svarer at de har vanskeligheter med å betale enten avgifter, lønn eller kostnader for lokaler.

* **Mer enn 4 av 10 bedrifter (42%) ser en fare for konkurs hvis det ikke bedrer seg før sommeren. I tillegg 28% som er usikre**.
* **Hele 23 prosent, eller nær 1 av 4 av bedriftene, anslår sannsynligheten for en konkurs til over 50 prosent.**
* I tillegg er det 31 prosent som svarer 20 til 50 prosent sjanse for konkurs.
* **Hele 7 av 10 bedrifter ønsker at myndighetene utsetter konkursbegjæringer og finner løsninger med utsettelse i dagens krevende situasjon**.

**Usikkert anslag på konkurser i SMB bedriftene:**

* Dersom 23 prosent av 172.000 bedrifter med 1 til 20 ansatte (kilde SSB), går konkurs i 2020, vil dette utgjøre ca. 40.000 bedrifter.
* Hvis kun halvparten får rett i de dystre spådommer, er det likevel 20.000 konkurser.
* I 2018 og 2019 var det ca 5.000 konkurser hvert år.
* Under Finanskrisen i 2009 økte antall konkurser med 38%, til 5.013 for året 2009.

**KORT OM UNDERSØKELSEN**

* Svarene er fra hele landet, og 3 av 4 bedrifter har bidratt med verdiskaping og finansiert velferd i over 10 år.
* Bedriftene som har besvart undersøkelsen har om lag 6.200 ansatte, og med 1017 svar bør de være representative for små og mellomstore bedrifter i hele landet. NB! Det kan være en tendens til at bedrifter som er hardest berørt svarer raskere.
* 81 prosent av bedriftene har under 10 ansatte, 11 prosent har 10-20 ansatte, og 8 prosent har over 20 ansatte.

Spørsmål og svar fra undersøkelsen

1. Hvor mange ansatte har bedriften?

|  | Fordeling |
| --- | --- |
| Antall | 1017 |
| 1-3 ansatte | 59% |
| 4-6 ansatte | 14% |
| 7-9 ansatte | 8% |
| 10-20 ansatte | 11% |
| Over 20 ansatte | 8% |
| Totalt antall svar | 100% |

2. Har bedriften i dag vanskeligheter med å betale:

Kryss av for de alternativene som gjelder for din bedrift

|  | Fordeling |
| --- | --- |
| Antall | 1017 |
| - Avgifter til myndighetene | 26% |
| - Lønn til de ansatte | 25% |
| - Kostnader for lokaler | 29% |
| - Lånekostnader eller annet | 13% |
| - Nei, ikke i dag. | 59% |
| Totalt antall svar | 151% |

3. Blir den økonomiske situasjonen for bedriften annerledes om 1 måned?

|  | Fordeling |
| --- | --- |
| Antall | 1017 |
| - Nei, omtrent lik som i dag | 14% |
| - Ja, mye vanskeligere enn i dag | 63% |
| - Ja, bedre enn i dag | 0% |
| - Usikker. | 23% |
| Totalt antall svar | 100% |

4. Kan det være en fare for konkurs (eller avvikling) for bedriften hvis situasjonen ikke bedres før sommeren?

|  | Fordeling |
| --- | --- |
| Antall | 1017 |
| - Ja | 42% |
| - Nei | 30% |
| - Vet ikke. | 28% |
| Totalt antall svar | 100% |

5. Kan du, best mulig, anslå sannsynligheten for konkurs eller avvikling av bedriften hvis det ikke bedrer seg før sommeren?

|  | Fordeling |
| --- | --- |
| Antall | 1017 |
| - Under 20% sjanse for konkurs eller avvikling | 46% |
| - 20- 50% sjanse for konkurs eller avvikling | 31% |
| - Over 50% sjanse for konkurs eller avvikling | 23% |
| Totalt antall svar | 100% |

6. Er det riktig at det offentlige avstår fra konkursbegjæring i de nærmeste månedene, og heller legger til rette for en løsning som gir utsettelse?

|  | Fordeling |
| --- | --- |
| Antall | 1017 |
| - Ja, riktig. | 71% |
| - Nei, galt. | 3% |
| - Vet ikke. | 27% |
| Totalt antall svar | 100% |

7. Hvor lenge har bedriften drevet virksomhet i Norge?

|  | Fordeling |
| --- | --- |
| Antall | 1017 |
| - Under 2 år | 3% |
| - 2 - 4 år | 8% |
| - 5 - 7 år | 8% |
| - 8 - 10 år | 7% |
| - Mer enn 10 år | 73% |
| Totalt antall svar | 100% |